Source: http://publish.kuopio.fi/cgi/DREQUEST.PHP?page=meetingitem&id=2018533722-9
Timestamp: 2019-09-15 22:41:08+00:00
Document Index: 602874

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Pöytäkirja 13.12.2018/Pykälä 99
Asianro 6832/10.03.00.00/2018
Sähköjohdon sijoittaminen tilan 476-405-21-7 (Seilajoki) alueelle / Savon Voima Verkko Oy:n hakemus
Rakennuspaikka Seilajoki 476-405-21-7
Toimenpide Keskijänniteilmajohdon (20kV) sijoittaminen vaihtoehtojen 1 ja 2 mukaisesti tilojen 476-405-21-7 alueelle / Savon Voima Verkko Oy:n hakemus 24.8.2018
Kiinteistön 476-405-21-7 alueella vaihtoehdossa 1 keskijänniteilmajohto on suunniteltu olemassa olevan Alapitkä – Pielavesi välille sijoittuvan 110 kV voimajohdon johtoalueelle liitteessä 3 esitetyn periaatteen mukaisesti. Keskijänniteilmajohto rakennettaisiin mahdollisemman lähelle voimajohtoa, vähintään 13 metrin etäisyydelle 110kV:n ilmajohdon keskilangasta.
Sijoitettavan johdon pituus kiinteistöllä on noin 160 metriä. Keskijänniteilmajohto vaatii 10 metriä leveän puuttoman johtoalueen, joka sijoittuu osittain
lunastustoimituksessa määritellylle 110 kV:n voimajohdon johtoaukealle.
Hakija on arvioinut kokonaisuudeltaan vaihtoehdon 1 aiheutuvan haitan ja kokonaiskustannuksen vaihtoehtoa 2 pienemmäksi.
Maanomistaja on kieltänyt vastineessaan väitteen hakemuksessa esitetyn vaihtoehtoisen reitin sijoittamisen naapuritilojen alueelle. Maanomistaja on esittänyt Savon Voima Verkko Oy:lle maakaapelia, Y-pylväitä, isoimpien reunapuiden poistoa tai pitää 20 kV keskijänniteilmajohto entisellä paikallaan, mikään esitetyistä ei ole kelvannut Savon Voima Verkko Oy:lle. Maanomistajan mukaan haitta metsätaloudelle on huomattava parhaan metsän osan jäädessä linjan alle. Savon Voima Verkko Oy:n korvaus aiheutuvasta metsätaloudellisesta haitasta on maanomistajan mukaan olematon. Maanomistajalla ei ole mitään sitä vastaan, että linja laitetaan entiselle aukealle.
Kiinteistön Seilajoki 21:7 maanomistaja ei ole antamansa huomautuksen mukaan ehdottanut hakemuksessa esitettyä vaihtoehtoista reittiä, mutta hän on hyväksynyt, että reitti esitettään maanomistajan vaihtoehtona. Savon Voima Verkko Oy (SVV) pahoittelee tapahtunutta väärinymmärrystä.
Maanomistaja on esittänyt vaihtoehtoisia toteutustapoja ja eikä vastusta sähköverkon uusimista entiselle paikalleen. Tämän vuoksi hakemukseen on laitettu vaihtoehdoksi reitti, jonka maanomistaja hyväksyy. Tämä on esitetty hakemuksessa vaihtoehtona VE2, joka kiertää Seilajoki kiinteistön. SVV ei voi hyväksyä vaihtoehtoa VE2, koska tällöin keskijänniteilmajohto tulisi sijoitetuksi keskelle metsää ja näin ollen sähkömarkkinalain mukaisten toimintavarmuustavoitteiden saavuttaminen vaarantuu.
Maanomistaja on kuulemisessa esittänyt myös keskijänniteilmajohdon saneeraamista entiselle paikalleen. SVV ei voi tätä hyväksyä, koska se ei vie kohti verkon kehittämisvelvoitteita. Nykyinen ilmajohtoverkko sijaitsee metsän keskellä vikaherkällä alueella. Energiaviraston hyväksymän Savon Voima Verkon kehittämissuunnitelman mukaan sähkömarkkinalain edellyttämät sähkön toimintavarmuusvaatimukset on mahdollista täyttää mm. siirtämällä keskijänniteverkkoa haja-asutusalueella teiden varsille.
Tässä tapauksessa toimintavarmuusvaatimukset voidaan täyttää rakentamalla voimajohdon yhteyteen, jolloin mm. vikojen havainnointi ja korjaustoiminta nopeutuvat. Maakaapelointia toteutetaan vain merkittävimmillä johto-osuuksilla ja tiukempien toimintavarmuusvaatimusten kohteilla olevilla asemakaava-alueilla. Sähkömarkkinalain tasavertaisuusnäkökulman perusteella maakaapeliratkaisua ei voida toteuttaa yhden kiinteistön kohdalla, eikä mitään muitakaan perusteita maakaapeliratkaisun käyttämiseksi ole.
Keskijänniteilmajohto on suunniteltu sijoitettavaksi niin lähellä 110 kV voimajohtoa kuin mahdollista turvallisuusnäkökohtien ja sähköteknisten määräysten vuoksi. Voimajohdolle johtoalueen käyttöoikeus on hankittu lunastuksella ja puuston kasvu on reunavyöhykkeellä jo muutoinkin rajoitettua. Tässä tilanteessa johtoalue sopimuksen korvauslaskelmassa tätä ei ole huomioitu korvausta alentavana tekijänä. Kiinteistöä hankittaessa olemassa olevan voimajohdon sijainti ja reunavyöhykkeelle asetetut rajoitteet ovat olleet maanomistajalla tiedossa.
Rakennuspaikalla käynti
Rakennuspaikalla on suoritettu maastokatselmus 16.10.2018, josta on laadittu erillinen pöytäkirja.
Alueella ei ole erityisiä luonto tai maisema-arvoja. Linjan sijoittaminen vaikuttaa metsätalouden harjoittamiseen.
Esitys Esitän että, Savon Voima Verkko Oy:lle myönnetään lupa sijoittaa 20 kV:n keskijänniteilmajohto tilan Seilajoki 476-405-21-7 alueelle 24.8.2018 päivätyn hakemuksen ja liitekarttojen vaihtoehto 1 (VE1) mukaisesti.
Pylväiden tarkempi sijoittaminen ja ajankohta tulee sopia erikseen yhdessä maanomistajan kanssa.
6832/2018 Hakemus liitteineen (Ei julkaista internetissä)
6832/2018 Maanomistajan vastine (Ei julkaista internetissä)
6832/2018 Hakijan vastine (Ei julkaista internetissä)
6832/2018 Maastokatselmuspöytäkirja (Ei julkaista internetissä)